TTA โกยรายได้ทะลัก 8 พันล้าน! หนุนกำไร Q2 โต 95% แตะ 1.03 พันล้าน
TTA โกยรายได้ทะลัก 8 พันล้าน! หนุนกำไร Q2/65 โต 95% แตะ 1.03 พันล้านบาท จากช่วงเดียวกันของปีก่อน 530 ล้านบาท ดันงวด 6 เดือนแรกทะลุ 2.01 พันล้านบาท  โต 180%  จากปีก่อน 719 ล้านบาท
TTA โกยรายได้ทะลัก 8 พันล้าน! หนุนกำไร Q2/65 โต 95% แตะ 1.03 พันล้านบาท จากช่วงเดียวกันของปีก่อน 530 ล้านบาท
17 ส.ค. 2565

บริษัท โทรีเซนไทย เอเยนต์ซีส์ จำกัด (มหาชน) หรือ TTA รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

โดยผลการดำเนินงานเพิ่มขึ้นเนื่องจากในไตรมาส 2/2565 บริษัทมีรายได้ที่แข็งแกร่ง จำนวน 8,092.1 ล้านบาท เพิ่มขึ้น 58% จากช่วงเดียวกันของปีก่อน และ 34% เทียบไตรมาสก่อนหน้าเป็นผลมาจากการเติบโตของผลการดำเนินงานของกลุ่มธุรกิจหลักโดยเฉพาะกลุ่มธุรกิจขนส่งทางเรีอและกลุ่มธุรกิจบริการนอกชายฝั่ง
ทั้งนี้กลุ่มธุรกิจขนส่งทางเรือ กลุ่มธุรกิจบริการนอกชายฝั่ง กลุ่มธุรกิจเคมีภัณฑ์เพื่อการเกษตร กลุ่มธุรกิจอาหารและเครื่องดื่ม และกลุ่มการลงทุนอื่น มีสัดสวนรายได้ร้อยละ 54 ร้อยละ 23 ร้อยละ 13 ร้อยละ 6 และร้อยละ 4 ของรายได้รวมทั้งหมด ตามลำดับ